**Kitty Crowther**, egentlig **Catherine Crowther**, født 4. april 1970 i Brussel er en belgisk barnebokforfatter og illustratør. Kitty Crowther har særlig illustrert bildebøker, deriblant *L’enfant racine* (utgitt 2003), *La visite de Petite Mort* (2004), *Le grand désordre* (2005), *Annie du lac* (2009), *Le petit homme et Dieu* (2010) og serien om *Poka & Mine* (fra 2005 og framover), bøker der hun også har skrevet teksten. 

Crowthers underfundige billedbøker kan karakteriseres som allalderlitteratur med sin blanding av realistisk alvor og eventyr med psykologisk dybde. Bøkene har lite tekst og er dominert av illustrasjonene. Disse er vanligvis utført med penn, blyant, fargeblyanter eller akvarell i en karikert og følsom, lett naivistisk tegnestil med barnevennlige figurer.

I 2010 mottok Kitty Crowther den prestisjefylte barnebokutmerkelsen ALMA-prisen, som da var på fem millioner svenske kroner, for arbeidet sitt. Ingen av de over 40 bøkene hun til da hadde illustrert, var oversatt til norsk, men to bøker om den antropomorfe insektpappaen *Poka* og dattera *Mina* kom på Cappelen Damm i 2011: *Morgenstund* og *Fotballspilleren*.

Kitty Crowthers far er fra Storbritannia og moren fra Sverige. Språket i hjemmet var hovedsakelig engelsk. Hun bor og arbeider i Belgia.

I 2011 besøkte Kitty Crowther Den nordiske barnebokkonferansen i Stavanger og Norsk litteraturfestival på Lillehammer.

Bøker skrevet og illustrert av Kitty Crowther
---------------------------------------------

> ALMA-prisvinneren Crowther står i Lindgrens tradisjon: en tradisjon der det handler om humanisme, respekt for barn, respekt for barn som mennesker, med hele det menneskelige spekteret av følelser.
> 
> 
> Anne Schäffer, barnebokkritikk.no, om Kitty Crowthers billedbok *Annie du lac* (2009)
> 
> 

> Om jag var tvungen att välja ett ord för att beskriva mig själv skulle det vara historieberättare. Jag har genomströmmats av berättelser så länge jag kan minnas. Böcker var min trygghet, min bubbla. 
> 
> 
> Kitty Crowther om seg selv på ALMA-prisens presentasjonsside 2010
> 
> 

Lista inneholder bøkenes originaltitler. Der ikke annet er oppgitt, er bøkene utgitt på det franske forlaget *l´École des loisirs, Pastel*.

* 1994: *Mon royaume*
* 1995: *Va faire un tour*
* 1996: *Mon ami Jim*
* 1997: *Lily au royaume des nuages*
* 1999: *Trois histoires folles de Monsieur Pol*
* 2000: *Moi et rien*
* 2001: *Le bain d'Élias*
* 2002: *Le sourire du corbeau* (utgitt på nederlandske Zwijsen)
* 2002: *Scritch scratch dip clapote!*
* 2003: *L'enfant racine*
* 2003: *Monsieur Dansemort* (Zwijsen)
* 2004: *l'Arbre, l'oiseau et la petite fille* (Zwijsen)
* 2004: *La visite de Petite Mort*
* 2004: *Petits meurtres : et autres tendresses* (utgitt på franske Seuil jeunesse)
* 2005: *Alors?*
* 2005: *Le grand désordre* (Seuil jeunesse)
* 2005: *Poka & Mine, Le réveil*
* 2005: *Poka & Mine, Les nouvelles ailes*
* 2006: *Beatrix' geheime wereld''* (Zwijsen)
* 2006: *Poka & Mine, Au cinéma*
* 2006: *Poka & Mine, Au musée*
* 2007: *Poka et Mine, Au fond du jardin*
* 2009: *Annie du lac*
* 2010: *Le petit homme et Dieu*
* 2010: *Poka & Mine, Le football*

Crowther har i tillegg illustrert vel tretti bøker skrevet av andre forfattere.

Litterærer priser (utvalg)
--------------------------

* 1992: Young Illustrators for tomorrow – Figure Future
* 1995: Octogone de Fonte
* 2003: Silver Brush for *Scritch Scratch Dip Clapote*
* 2004: Silver Brush for *La visite de petite mort*
* 2006: Three Years Children’s Literature Award of French speaking Belgium.
* 2009: BAOBAB for *Annie du Lac*
* 2010: Litteraturprisen til minne om Astrid Lindgren (ALMA)

Referanser
----------

1. ↑   LIBRIS, libris.kb.se, utgitt 15. januar 2013, besøkt 24. august 2018[Hentet fra Wikidata]
2. ↑   web.archive.org[Hentet fra Wikidata]
3. ↑  Anne Schäffer, barnebokkritikk.no, om Kitty Crowthers billedbok *Annie du lac* Arkivert 21. april 2015 hos Wayback Machine.
4. ↑  ALMA-prisens presentasjon av prisvinneren Kitty Crowther 2010 Arkivert 30. juni 2015 hos Wayback Machine.

Eksterne lenker
---------------

* ALMA-juryens omtale av Kitty Cowther 2010 (på svensk)
* Bildeeksempler fra Kitty Cowthers bildebøker

|  |  |
| --- | --- |
| Oppslagsverk/autoritetsdata | Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE **·** CiNii **·** Munzinger (iba)
 |